
Maa-ala osa tasuta kasutusse andmine 

(OÜ WILDSTREAM)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ WILDSTREAM, registrikood 80371727, taotlus, milles palutakse anda 16. septembril 2023 ajavahemikul 08.00-21.00 tasuta kasutusse Narvas A. Puškini tn 32b (katastritunnus 51101:003:0066, üldkasutatav maa 100%) ja Rakvere tn 22f (katastritunnus 51101:003:0065, üldkasutatav maa 100%) asuvate maa-alade osad üldpindalaga ca 5969,31 m² tantsupeo ja kontserdi korraldamiseks.

Narva Linnavalitsuse Kultuuriosakonna andmetel toimub nimetatud üritus Narva-Eesti sügispealinna raames ja on nii linna kui ka maakondliku tähtsusega. Kultuuriosakond toetab MTÜ-le WILDSTREAM tantsupeo ja kontserdi läbiviimist 16.09.2023 ning nimetatud maa-alade tasuta kasutusse andmist EV100 pargis.
MTÜ WILDSTREAM taotlust arutati Narva Linnavalitsuse linnavarakomisjoni koosolekul     05.-07.09.2023 (protokoll nr 5.3.1-6/21-2023, e-menetlus) ning otsustati:
1.1.
Soovitada Narva Linnavalitsuse Linnamajandusametile anda MTÜ-le WILDSTREAM 16. septembril 2023 ajavahemikul 08.00-21.00 tasuta kasutusse Narvas A. Puškini tn 32b (katastritunnus 51101:003:0066, üldkasutatav maa 100%) ja Rakvere tn 22f (katastritunnus 51101:003:0065, üldkasutatav maa 100%) asuvate maa-alade osad üldpindalaga ca 5969,31 m² tantsupeo ja kontserdi korraldamiseks (sh kaasnevateks tegevusteks) tingimusel, et taastatakse kahjustatud murukate ja korraldatakse prügivedu, sh jäätmete sorteerimine kohapeal ja äravedu.
1.2.
Narva Linnavalitsuse Linnamajandusametil sõlmida MTÜ-ga WILDSTREAM linnavara kasutamise leping.

Kooskõlas linnavara kasutusse andmise korra § 7 lg 2 punkti 7, § 46, § 46 lg 4 linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta muudel linna huvidest tulenevatel juhtudel.

Linna huvi seisneb linnaelanikele meelelahutusürituse korraldamises. Sissepääs üritusele on kõikidele tasuta.
2. ÕIGUSLIKUD ALUSED

Vastavalt Linnavara kasutusse andmise korra” § 7 lg 2 punktile 7 võib linnavara linnavalitsuse korraldusega kasutusse anda tasuta või „Üüritasu arvestuse metoodilise juhendiga“ ette nähtust madalama tasu eest tähtajaga kuni 5 aastat või tähtajatult muudel linna huvidest tulenevatel juhtudel.

3.  OTSUS

3.1.
Anda MTÜ-le WILDSTREAM, registrikood 80371727, 16. septembril 2023 ajavahemikul 08.00-21.00 tasuta kasutusse Narvas A. Puškini tn 32b (katastritunnus 51101:003:0066, üldkasutatav maa 100%) ja Rakvere tn 22f (katastritunnus 51101:003:0065, üldkasutatav maa 100%) asuvate maa-alade osad üldpindalaga ca 5969,31 m² tantsupeo ja kontserdi korraldamiseks (sh kaasnevateks tegevusteks) tingimusel, et taastatakse kahjustatud murukate ja korraldatakse prügivedu, sh jäätmete sorteerimine kohapeal ja äravedu.
3.2.
Narva Linnavalitsuse Linnamajandusametil sõlmida MTÜ-ga Wildstream punktis 3.1. nimetatud linnavara tasuta kasutamise leping.

4.  RAKENDUSSÄTTED

4.1. Korraldus jõustub seadusega sätestatud korras.

4.2 Narva Linnavalitsuse Linnamajandusametil teha korraldus teatavaks MTÜ-le WILDSTREAM.
4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

